Krokot
Krokot (sajeroning basa Latin katelah Portulaca) iku génus tuwuhan saka suku Portulacaceae. Ana watara 40-100 spésies sing tinemu ing tlatah tropis lan tlatah mawa patang mangsa.

Salah siji spésies ya iku Portulaca oleracea dikenal minangka tuwuhan sing bisa dipangan lan dikenal ing sawatara tlatah minangka tuwuhan ama. Sawetara spésies Portulaca uga dadi panganan tumrap uler, ngengat lan kupu-kupu.

Sawetara spésies
 Portulaca amilis Portulaca saka Paraguay
 Portulaca andicola
 Portulaca biloba Portulaca saka Kuba
 Portulaca boliviensis
 Portulaca caulerpoides Portulaca saka Puerto Rico
 Portulaca cryptopetala
 Portulaca elatior
 Portulaca elongata
 Portulaca eruca
 Portulaca fluvialis
 Portulaca fragilis
 Portulaca gilliesii
 Portulaca gracilis
 Portulaca grandiflora (Portulaka)
 Portulaca halimoides
 Portulaca insularis
 Portulaca lanuginosa
 Portulaca longiusculotuberculata
 Portulaca lutea
 Portulaca molokiniensis
 Portulaca mucronata
 Portulaca oleracea
 Portulaca papulosa
 Portulaca pedicellata
 Portulaca perennis
 Portulaca pilosa
 Portulaca psammotropha
 Portulaca quadrifida
 Portulaca rotundifolia
 Portulaca rubricaulis
 Portulaca sclerocarpa
 Portulaca smallii
 Portulaca suffrutescens
 Portulaca teretifolia
 Portulaca umbraticola
 Portulaca villosa

Mumpangaté Krokot

Kanggo tamba radang, keputihan lab jantung dheg-dhegan 
Krokot kalebu tuwuhan bangsane suket, thukul saengon-enggon ing sadhengah papan. Ora ana sing nggatekake lan dianggep tuwuhan ora ana gunané. Kangmangka, krokot iku nduwni kasiyat oabt lan gizine becik kanggo nambani lara TBC, radang paru-paru, kencing darah, radang usus buntu lan keputihan.Yèn ora doyan jamu, krokot bisa dimasak oseng-oseng (tumis) kaya yèn masak tumis kangkung. Bumbune brambang bawang, jahe, gula lan uyah sacukupe. Tuwuhan iki thukul mepet lemah, godhonge bunder-bunder gilap. Kembange kuning, nanging ana sing putih, thukul ing pucuke pang. Seneng urip ing panggonan sing rada eyub lan rada teles. Jeneng Latine Portulaka Oleraca utawa Portulaca Laevis Wall.Krokot ngandung gizi sing becik. Saben krokot 100 gram ngandhut vitamin A 2.550 SL, Vitamin C-25 gram, protéin 1.7 gram, kalsium 103 mg, fosfor 39 mg. Mula yèn kanggo masakan (lawuh) uga becik.Krokot ngandhut zat-zat sing duwé kasiyat bisa ngedhunake panas awak, ngilangi rasa lara, mbancarake seni, ngedhunake kadar gula ing getih, nguwatake jantung, ngempesake abuh, nglancarake peredaran darah, ati sariawan lan nambani lara keputihan tumprape wanita. Kang dienggo jamu (obat) wite kabèh, oyod, godhong nganti kembange. Krokot bisa kanggo tamba lara kuning (liver), radang usus buntu, lan kencing darah.

Resep usus buntu 
Krokot 100gram ditambah phu kung 100 gram (bisa mundhut Phu kung ing toko obat Cina, ditambah gula pasir 25 gram digodhog karo banyu 3 gelas nganti kari separone, disaring, yèn wis adhem diombe.

Resep lara kuning lan radang gusi 
Krokot 200 gram digodhog karo banyu 3 gelas nganti kari separone, disaring terus di saring lan diombe.

Resep Keputihan 
Krokot sak cukupe di-jus, diperses dijupuk banyune ditambah putihe endhog pitik kampung , diudak banjur ditim nganti mateng. Anget-anget didhahar.

Resep Jantung rasané dheg-dhegan 
Krokot 4 wit dikumbang resik terus dipipis, ditambah banyu mateng setengah cangkir lan madu sasendhok, disaring banju diombe ésuk lan sore.

Portulacaceae
Tetuwuhan